Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Válaszában a belügyminiszter a megismételt ajánlást elfogadta és igéretet tett az 1993. évi LXXXVI. törvény 64. §-ának
Paragraph Index: 344

(2) bekezdésében garantált embertelen bánásmód tilalmával, valamint az Alkotmány 54. § (1) bekezdésében garantált emberi méltósághoz való joggal, összefüggésben eredményez alkotmányos visszásságot. III. A Közösségi Szálláson található illemhelyek bűzösek, elhanyagoltak voltak. A muzulmán vallási előírásoknak is megfelelő illemhely nem volt. A Közösségi Szállás fürdőjében 3 db zuhanyzó volt. Nemek szerint elkülönített fürdő és illemhely nem volt. A Közösségi Szállás mosókonyhával, mosógéppel, szárítóhelyiséggel, de még ruhaszárító állványokkal sem rendelkezett. A külföldi állampolgárok vizes ruhaneműiket „sétáló” drótkerítésére, illetve a felette húzódó szögesdrótok valamelyikére teregették, ami az Alkotmány 70/D. § (1) belkezdésében biztosított legmagasabb szintű testi és lelki egészséghez való joggal összefüggésben eredményez alkotmányos visszásságot. IV. A helyszíni vizsgálat idején a Közösségi Szálláson 19 ország állampolgáraként 95-en, köztük 27 — 14 évnél fiatalabb — gyermek tartózkodott. A 11 ágyas családi hálóhelyiségben 4 család, összesen 15-en voltak elszállásolva. Nem jutott önálló fekhely mindenkinek. A többi gyermeket szüleikkel a felnőtt hálóhelyiségekben helyezték el, amely gyakorlat az Alkotmány 54. § (2) bekezdésében garantált embertelen bánásmód tilalmával, valamint az Alkotmány 54. § (1) bekezdésében garantált emberi méltósághoz való joggal, összefüggésben eredményez alkotmányos visszásságot, továbbá ellentétes a 64/1994. (IV. 30.) Korm. rendelet 57. § (1) bekezdésének b) pontjával, ami az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal összefüggésben eredményez alkotmányos visszásságot. V. A Közösségi Szállás nem rendelkezik gyermekek hosszabb idejű, kulturált tartózkodásához, különösképpen foglalkoztatásához szükséges felszereléssel, ami az Alkotmány 67. § (1) bekezdésében biztosított gyermeki jogokkal összefüggésben eredményez alkotmányos visszásságot. VI. Befogadásukat megelőzően a külföldi állampolgárok orvosi vizsgálata megtörtént, az ezt tanúsító dokumentumok szerint valamennyien elhelyezhetők közösségben. A tbc megbetegedésben szenvedő libériai állampolgár 1996. április 10-én érkezett és — a tüdőgondozó intézetben eltöltött gyógykezelését nem számítva — lakik az intézményben. A libériai állampolgár az intézménybe történő visszatérését megelőzően orvosi igazolást kapott arról, hogy közösségben elhelyezhető, azonban egy külön hálóhelységen — az ún. „elkülönítőben” — lakott. Gyógyszereinek szedését a Közösségi Szállás felcsere ellenőrizte. Az intézmény zsúfoltságára, továbbá arra a körülményre figyelemmel, hogy ott gyermekek is tartózkodtak, a tbc megbetegedésben szenvedő libériai állampolgárnak a Közösségi Szálláson történő elhelyezése aggályos, ami az Alkotmány 70/D. § (1) bekezdésében biztosított legmagasabb szintű testi és lelki egészséghez való joggal összefüggésben eredményez alkotmányos visszásságot. VII. A létesítményben nem voltak olyan zárható szekrények, fiókok arra, hogy abban a külföldi állampolgárok a személyes holmijukat tárolják, ami az Alkotmány 13. § (1) bekezdésében biztosított tulajdonhoz való joggal összefüggésben okoz alkotmányos visszásságot. VIII. A Közösségi Szállás személyzete a 64/1994. (IV. 30.) Korm. rendelet mellékletének 2. pontjának megfelelően — igény esetén — a befogadott külföldiek pénzét, illetve értéktárgyait átveszi és távozásukig letétként megőrizte. Az állampolgári jogok országgyűlési biztosa megállapította, hogy nincs jogi szabályozás arra, hogy mi a teendő azokban az esetekben, amikor a külföldi lelétbe helyezett értékeit hátrahagyva távozik a Közösségi Szállásról és újabb tartózkodási helye ismeretlen. Az említett értékeket Közösségi Szállás vezetője a „Hátrahagyott értékek nyilvántartása” című füzetben bejegyezte, illetve egy fémkazettában tárolta. A vizsgálat idején a nyilvántartásban — különböző valutanemekben — közel 1 millió forint készpénz, fényképezőgépek, mobil telefon, karóra, arany ékszerek szerepeltek. A külföldiek hátrahagyott értékeinek kezelésére vonatkozó szabályozás hiánya az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal továbbá az Alkotmány 13. § (1) bekezdésében biztosított tulajdonhoz való joggal összefüggésben valósít meg alkotmányos visszásságot. IX. A Közösségi Szálláson szolgálatot teljesítő határőrségi alkalmazottak munkavégzésére szolgáló helyiségek feltételei sem voltak kedvezőbbek, mint a külföldiek elhelyezésének körülményei. A hivatali helyiségek sötétek, levegőtlenek voltak. A gondnok szobájának két — kb. 40 cm×80 cm — méretű ablaka a folyosóra nyílt, természetes megvilágítása gyakorlatilag nem volt. A Közösségi Szállás alkalmazottjai — eltérő munkarend szerint — a nap huszonnégy órájában teljesíttek szolgálatot, azonban részükre sem öltözőhelyiség, sem zuhanyzó, de még egy kisebb melegítő konyha sem volt kialakítva. Az állampolgári jogok országgyűlési biztosa megállapította, hogy a létesítmény elhelyezésének körülményeiből, 1999/79/II. szám valamint annak zsúfoltságából adódóan a külföldi állampolgárok mellett, a dolgozók egészsége fokozott igénybevételnek, az összezártságból adódó feszültségek következtében testi épsége is közvetlen veszélynek volt kitéve. Az állampolgári jogok országgyűlési biztosa megállapította, hogy az a tény, hogy a határőrök veszélyességi pótlékra nem jogosultak az Alkotmány 70/B. § (3) bekezdésében biztosított a végzett munka mennyiségének és minőségének megfelelő jövedelemhez való joggal összefüggésben okoz visszásságot. X. Az állampolgári jogok országgyűlési biztosa megállapította, hogy a feltárt visszásságok egyik oka, hogy nincs olyan jogszabály, amely a közösségi szállások létesítésének minimális feltételeit szabályozná. Ez a tény az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes